Държавен вестник, бр. 78, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  78
Чл. 20. (1) За всеки стандарт или изискване 
компетентният контролен орган дава оценка 
на значимостта на неспазването въз основа 
на критериите „тежест“ (сериозност), „степен“ 
(обхват) и „продължителност“ в съответствие 
с показателите по приложение № 1, която да 
се вземе предвид при налагане на пропор­
ционални санкции съгласно приложение № 2.
(2) Повтаряемостта и наличието на умисъл 
при установено неспазване се оценяват съгласно 
чл. 25 и 26, като при такива случаи админи­
стративните санкции се кумулират съгласно 
чл. 27 и могат да доведат и до отказ от плащане.
Чл. 21. (1) При прилагането на ДЗЕС 5, 
ДЗЕС 6, ДЗЕС 7 или ДЗЕС 9 се допускат вре­
менни дерогации от изисквания като срокове 
и периоди, определени в тези стандарти, в 
случай на метеорологични условия, които не 
позволяват на земеделските стопани и другите 
бенефициери да изпълнят тези изисквания 
през дадена година. 
(2) Обхватът на тези временни дерогации 
е ограничен само до земеделските стопани 
и другите бенефициери и до районите, които 
са засегнати от екстремни метеорологични 
условия.
(3) Редът и начинът за определяне и при­
лагане на дерогациите по ал. 1 се уреждат 
със заповед на министъра на земеделието и 
храните, която съдържа минимум следните 
елементи за временно освобождаване:
1. засегнат стандарт и/или изискване за 
ДЗЕС;
2. причини;
3. териториален обхват;
4. продължителност.
Раздел VII
Система за административни санкции
Чл. 22. (1) Санкции се прилагат само ко­
гато неспазването е резултат от действие или 
бездействие, за което бенефициентът е пряко 
отговорен, и в случай че са изпълнени едното 
или двете условия:
1. неспазването е свързано със селскосто­
панската дейност на бенефициента;
2. неспазването засяга стопанството по 
смисъла на чл. 3, т. 2 от Регламент (ЕС) 
2021/2115 или други площи, управлявани от 
него на територията на страната.
(2) Прилагането на административна санк­
ция не оказва влияние върху законосъоб­
разността и редовността на разходите, по 
отношение на които тя се прилага.
Чл. 23. (1) Административните санкции
се прилагат посредством намаляване или из­
ключване на целия размер на плащанията, из­
броени в чл. 83, параграф 1 от Регламент (ЕС) 
2021/2116, които са отпуснати или предстои 
да бъдат отпуснати на съответния бенефициер 
във връзка със заявленията за подпомагане, 
които бенефициерът е подал или ще подаде 
в хода на календарната година, в която е 
констатирано неспазването. Намаленията или 
изключванията се изчисляват въз основа на 
плащанията, които са отпуснати или предстои 
да бъдат отпуснати през календарната година, 
през която е настъпило неспазването.
(2) При изчисляването на намаленията 
и на изключванията се вземат предвид те­
жестта, степента, продължителността или 
повторяемостта и наличието на умисъл при 
установеното неспазване. Налаганите адми­
нистративни санкции са ефективни, пропор­
ционални и възпиращи.
(3) Административните санкции се основа­
ват на контрола, извършван в съответствие с 
чл. 73 – 81 от Наредба № 3 от 2023 г.
Чл. 24. (1) Съгласно чл. 85, параграф 2 от 
Регламент (ЕС) 2021/2116 намалението като 
общо правило представлява 3 % от общия 
размер на плащанията, посочени в чл. 85, 
параграф 1 от същия регламент.
(2) Когато неспазването не оказва въздейст­
вие или има само незначително въздействие 
върху постигането на целта на съответния 
стандарт или изискване, не се прилага ад­
министративна санкция. Неспазване с незна­
чително въздействие е неспазване, оценено с 
тежест „Много ниска“, степен „Ограничено 
в стопанството“ и продължителност „Естест­
вено възобновими“, съгласно показателите за 
оценка на неспазването по приложение № 1.
(3) При случаи на установено неумишлено 
неспазване въз основа на оценката на неспаз­
ването, предоставена от компетентния контро­
лен орган, като вземат предвид критериите, 
посочени в чл. 85, параграф 1, втора алинея 
от Регламент (ЕС) 2021/2116, процентната 
стойност, определена в чл. 85, параграф 2 от 
същия регламент, се намалява до 1 %.
(4) Когато се използва системата за мони­
торинг на площта, посочена в чл. 66, пара­
граф 1, буква в) от Регламент (ЕС) 2021/2116, 
за установяване на случаи на неспазване, 
намалението, определено по ал. 5, се реду­
цира до 0,5 %.
(5) Когато случаите на неспазване са ус­
тановени чрез системата за мониторинг на 
площта, намалението съгласно чл. 85, пара­
граф 2 от Регламент (ЕС) 2021/2116 е 2 % от 
общия размер на плащанията, когато не се 
прилага намалението, описано в ал. 3.
(6) Когато неспазването има сериозни по­
следици за постигането на целта на съответния 
стандарт или изискване или ако представлява 
пряка опасност за общественото здраве или за 
здравето на животните, въз основа на оценката 
на неспазването, предоставена от компетентния 
контролен орган, като са взети предвид кри­
териите, посочени в чл. 85, параграф 1, втора 
алинея от Регламент (ЕС) 2021/2116, процент­
ната стойност, посочена в чл. 85, параграф 2 
от същия регламент, се увеличава до 10 %.